Zawadi ya Magufuli kwa Obama na mambo mengine makuu ziara yake Afrika\nKuna mambo mengi sana ambayo ameyatenda na kuyasema wakati wa ziara hiyo yake ya kwanza Afrika tangu alipostaafu urais mapema mwaka jana.

Bw Obama alianza ziara yake kwa usiri mkubwa, mapumzikoni katika hifadhi ya taifa ya Serengeti nchini Tanzania.

Picha zake akiwa mbugani zilianza kuenezwa mitandaoni mwanzoni lakini hakukuwa na thibitisho rasmi kwamba alikuwa nchini humo.

Kilichofahamika wazi tu ni kwamba alitarajiwa kuwa nchini Kenya mnamo 15 Julai kukutana na Rais Kenyatta na baadaye 16 Julai afike nyumbani kwa babake Kogelo, Siaya magharibi mwa Kenya.

Serikali ya Tanzania ilisalia kimya kuhusu uwepo wake Tanzania hadi pale alipoondoka nchini humo na kutua jijini Nairobi.

Ni hapo ambapo Msemaji Mkuu wa Serikali, kupitia mtandao wa Twitter alipakia picha mbili za Waziri wa Mambo ya Nje wa Tanzania Dkt Augustine Mahiga akiwa na Bw Obama katika uwanja wa ndege.

Ujumbe ulioambatana na picha hizo ulikuwa: "Rais Mstaafu wa Marekani @BarackObama amehitimisha mapumziko ya siku 8 pamoja na familia yake katika Hifadhi ya Taifa ya Serengeti nchini."

Fasiri ya ujumbe hiyo ilikuwa kwamba picha hizo zilikuwa za wakati wa kumuaga baada yake kukamilisha ziara yake ya siku nane nchini humo.

Bw Obama na familia yake walikaa katika hoteli ya Singita Grumeti.

Kiongozi huyo wa zamani aliondoka Tanzania kupitia uwanja wa kimataifa wa ndege wa Kilimanjaro (KIA). 

Obama alikuwa na mke na watoto

Michelle Obama akihutubu New Orleans, Louisiana Juni 22

"Amefurahi sana kuja, yeye mkewe na watoto wake. Na amekuwa hapa nchini kwa siku nane. Nilimpokea hapa, akaomba kwamba mapokezi haya yawe kimya kimya kwa sababu angependa awe na faragha huko mbugani," alisema Dkt Mahiga kwenye video fupi iliyopakiwa katika ukurasa wa Twitter wa msemaji wa serikali ya Tanzania.

Baadhi ya picha ambazo zimekuwa zikienea mitandaoni zinamuonesha mke wa Obama, Michelle, akiwa pamoja na mumewe.

Michelle hata hivyo hakusafiri na mumewe Kenya na wala hakuonekana nchini Afrika Kusini.

Bw Obama alipozuru Kenya akiwa rais mwaka 2015 pia...\n\ntl;dr:
Rais mstaafu wa Marekani Barack Obama amekuwa kwenye ziara barani Afrika ambapo sehemu ya ziara hiyo imekuwa ya faragha na nyingine ya wazi.